K O R R A L D U S

Haapsalu,			                20. aprill 2011 nr 253

Detailplaneeringu kehtestamine
(Haava tänava lõik 2, Haapsalu)

Detailplaneering (Haava tänava lõik 2, Haapsalu) algatati 03.09.2010 Haapsalu Linnavalitsuse korraldusega nr 489. Planeeringu algatamise ettepaneku tegi linnale Haapsalu Linnamajanduse AS. Planeeringu eesmärk on munitsipaalomandis oleva transpordimaa katastriüksuse jagamine nii, et Haava tänava lõpus moodustatakse kaks uut krunti. Vastavalt  üldplaneeringule on planeeritud kruntide maakasutuse sihtostarve tootmismaa. Kruntidele on planeeringuga määratud ehitusõigus ja hoonestustingimused laohoonete ja –platside ehitamiseks.
Nõuetekohaselt kooskõlastatud detailplaneering võeti vastu Haapsalu Linnavalitsuse 09.03.2011.a korraldusega nr 155. 
25.03-07.04.2011 toimus planeeringu avalikustamine. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid.
Planeering vastab linna üldplaneeringule.
Võttes arvesse eelnevat ja juhindudes, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada  Haava tänava lõik 2 katastriüksuse detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Haapsalu Linnamajanduse AS`ile (Lihula mnt 3, 90507, Haapsalu) korralduse koopia saatmisega posti teel, ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Käesoleva korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles
Linnapea 					Erko Kalev
                                                                                                           		Linnasekretär